เรื่องร้องเรียน: ขอบคุณมากที่มีพื้นที่สาธารณะให้กับสุนัขครับ แต่มีข้อที่ต้องรบกวนให้ปรับปรุงด่วนเลยครับ ที่นี่มีระเบียบให้เฉพาะสุนัขที่มีสายจูงเข้าและต้องอยู่ในสายจูงตลอดเวลา แต่เจ้าหน้าที่ที่ดูแลไม่ได้สนใจเลย ปล่อยให้หมาวิ่งโดยไม่มีสายจูงซึ่งเสี่ยงมากนะครับ วันนี้ปีก็มีหมาตัวเล็กโดนหมาไม่มีสายจูงตัวใหญ่วิ่งกัด เข้าของต้องรีบอุ้มแล้วกลับเลย เห็นใจและสงสารมากครับ ผมว่าตามมาตรฐานสากลพื้นที่สาธารณะสุนัขต้องอยู่ในสายจูงเท่านั้นนะครับ รบกวนอบรมเจ้าหน้าที่ใหม่ด้วยครับ ก่อนจะเกิดเหตุผิดใจกัน
การดำเนินการของเจ้าหน้าที่: สำนักสิ่งแวดล้อมขอเรียนว่า 1. จากการตรวจสอบและสอบถามบริษัทผู้รับจ้างดูแลสวนฯ ทราบว่าบริษัทฯ ได้จัดพนักงานคนใหม่เข้ามาปฏิบัติงานบริเวณสวน Dog park อาจจะยังไม่คล่องแคล่วในการปฏิบัติงาน จึงได้ชี้แจงทำความเข้าใจแนวทาง  การปฏิบัติงาน และให้คอยสอดส่องดูแลเอาใจใส่กับผู้มาใช้บริการให้เป็นไปตามระเบียบฯ โดยได้กำชับให้หมั่นคอยแจ้งเตือนเจ้าของสุนัข ให้สุนัขอยู่ในสายจูงตลอดเวลา เพื่อความปลอดภัยแก่ผู้มาใช้บริการรายอื่น ๆ   2. ดำเนินการติดป้ายประชาสัมพันธ์ต่าง ๆ เพิ่มเติม สำหรับการดูแลสุนัขในระหว่าง การใช้บริการ รายละเอียดตามภาพถ่ายที่แนบมาพร้อมนี้
ความเห็นของผู้แจ้ง: ขอบคุณที่รับฟังและนำไปปฏิบัติครับ จะเป็นผลดีในระยะยาวครับ
พื้นที่: แขวงท่าข้าม เขตบางขุนเทียน กรุงเทพมหานคร